Page:Comical history of Simple John and his twelve misfortunes (1).pdf/8

Rh he would say. Now says John, Girzy my dear, my braw pretty woman, an ye be in earnest, tell me, for by my suth I’m no scorning.

Girzy. Indeed, John, I’m very willing to tak ye, but ye needna tell every body about it.

John. Then gie me a kiss on that. He shoves his head in at the window, making a lang neck to win down to her, and she stood on a little stool to win up to him. O, cries he, an ye were good flesh I could eat you a’, I like you sae weel; it’s a pity there is sic a hard wa’ between us, I’se tell my mither sae bonny as ye are: O, gie me anither kiss yet, and then I’ll go. One of her sisters standing by in a dark corner, gets haud o’ a cow’s head, which wanted a’ the skin but about the mouth, and shoves it towards his mouth, which he kissed in the dark. O, cries he, your mouth be cauld since I kissed ye last, and I think ye hae a beard, I saw nae that before, or is’t wi’ spinning tow that maks your mouth sae rough at e’en.

Hame he comes, and tells his mither the speed and properties of the marriage.